b"\n_START_ARTICLE_\nWilliam Fleetwood Sheppard\n_START_SECTION_\nVida i obra\n_START_PARAGRAPH_\nFill d'un jutge del Tribunal Suprem de Queensland (Austr\xc3\xa0lia), va anar a estudiar al Trinity College (Cambridge) d'Anglaterra, on es va graduar el 1884, essent el senior wrangler en els ex\xc3\xa0mens de matem\xc3\xa0tiques d'aquest any. Tot i aix\xc3\xb2, els anys seg\xc3\xbcents va exercir com advocat al Inner Temple, fins que el 1896 va ingressar a l'administraci\xc3\xb3 p\xc3\xbablica al departament d'ensenyament._NEWLINE_Va ser a partir d'aquesta data que va comen\xc3\xa7ar les seves recerques en estad\xc3\xadstica matem\xc3\xa0tica, publicant una cinquantena d'articles i un llibre: From determinant to tensor (1923). A ell se li deuen la introducci\xc3\xb3 dels termes corba normal est\xc3\xa0ndard (1899), l'estrat\xc3\xa8gia d'eliminaci\xc3\xb3 de la f\xc3\xb3rmula de quadratura d'Euler-MacLaurin (1900) i les conegudes com correccions de Sheppard._NEWLINE_El 1921 es va jubilar i va anar a viure durant un temps a Edimburg, on va col\xc2\xb7laborar amb el matem\xc3\xa0tic Alexander Aitken._NEWLINE_Va morir prop de Londres el 1936."